หุ้นโซลปิดลบ 0.27% ตลาดจับตาถ้อยแถลง “เยลเลน”
หุ้นโซลปิดลบ 0.27% ตลาดจับตาถ้อยแถลง "เยลเลน"
26 ส.ค. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ ในขณะที่บรรยากาศการซื้อขายเป็นไปด้วยความระมัดระวัง ก่อนที่นางเจเน็ต เยลเลน ประธานธนาคารกลางสหรัฐ (เฟด) จะกล่าวสุนทรพจน์ในการประชุมที่เมืองแจ็คสัน โฮล รัฐไวโอมิงในวันนี้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 5.42 จุด หรือ -0.27% ปิดที่  2,037.50 จุด โดยมีปริมาณการซื้อขายเบาบาง 268.85 ล้านหุ้น มูลค่า 3.69 ล้านล้านวอน (3.31 พันล้านดอลลาร์สหรัฐ ) โดยมีหุ้นลบมากกว่าหุ้นบวกในสัดส่วน 431 ต่อ 367  